CELEX: 32018D0749
Language: el
Date: 2018-05-18 00:00:00
Title: Εκτελεστική απόφαση (ΕΕ) 2018/749 της Επιτροπής, της 18ης Μαΐου 2018, σχετικά με την αναγνώριση της έκθεσης της Κροατίας η οποία περιλαμβάνει τυπικές εκπομπές αερίων θερμοκηπίου από την καλλιέργεια γεωργικών πρώτων υλών σύμφωνα με την οδηγία 2009/28/ΕΚ του Ευρωπαϊκού Κοινοβουλίου και του Συμβουλίου

22.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 125/12
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/749 ΤΗΣ ΕΠΙΤΡΟΠΉΣ
   της 18ης Μαΐου 2018
   σχετικά με την αναγνώριση της έκθεσης της Κροατίας η οποία περιλαμβάνει τυπικές εκπομπές αερίων θερμοκηπίου από την καλλιέργεια γεωργικών πρώτων υλών σύμφωνα με την οδηγία 2009/28/ΕΚ του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (1), και ιδίως το άρθρο 19 παράγραφος 4,
   Εκτιμώντας τα ακόλουθα:
   
               (1)
            
            
               Την 1η Απριλίου 2016, η Κροατία υπέβαλε έκθεση στην οποία παρουσιάζονται τα αποτελέσματα των υπολογισμών των εκπομπών αερίων θερμοκηπίου από την καλλιέργεια κράμβης. Οι υπολογισμοί πραγματοποιήθηκαν για την περιφέρεια της ηπειρωτικής Κροατίας επιπέδου NUTS 2, όπου καλλιεργείται κράμβη.
            
         
               (2)
            
            
               Μετά από εξέταση της έκθεσης που υποβλήθηκε από την Κροατία, η Επιτροπή θεωρεί ότι αυτή συμμορφώνεται με τους όρους που προβλέπονται στην οδηγία 2009/28/ΕΚ, ώστε να επιτρέπεται σε κράτος μέλος της ΕΕ να χρησιμοποιεί τυπικές τιμές για γεωγραφική περιοχή μικρότερη από εκείνη που χρησιμοποιήθηκε για τον υπολογισμό των προκαθορισμένων τιμών: τα δεδομένα της εν λόγω έκθεσης αφορούν τις εκπομπές από την καλλιέργεια γεωργικών πρώτων υλών (κράμβης)· το επίπεδο των τυπικών εκπομπών αερίων θερμοκηπίου από την καλλιέργεια κράμβης αναμένεται να είναι χαμηλότερο ή ίσο προς το επίπεδο της παραδοχής για τον υπολογισμό των σχετικών προκαθορισμένων τιμών· και αυτές οι τυπικές εκπομπές αερίων θερμοκηπίου έχουν υποβληθεί στην Επιτροπή·
            
         
               (3)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για τη βιωσιμότητα των βιοκαυσίμων και βιορευστών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Επιτροπή θεωρεί ότι η έκθεση που υποβλήθηκε προς αναγνώριση από την Κροατία την 1η Απριλίου 2016 περιέχει ακριβή δεδομένα για τη μέτρηση των εκπομπών αερίων θερμοκηπίου που σχετίζονται με την καλλιέργεια κράμβης η οποία παράγεται στην περιφέρεια της ηπειρωτικής Κροατίας επιπέδου NUTS 2, για τους σκοπούς του άρθρου 17 παράγραφος 2 της οδηγίας 2009/28/ΕΚ. Στο παράρτημα παρατίθεται περίληψη των δεδομένων που περιέχονται στην έκθεση.
   Άρθρο 2
   Η παρούσα απόφαση ισχύει για χρονική περίοδο 5 ετών. Εάν το περιεχόμενο ή οι συνθήκες της έκθεσης, όπως υποβλήθηκε στην Επιτροπή προς αναγνώριση την 1η Απριλίου 2016, αλλάξουν κατά τρόπο που ενδέχεται να επηρεάσει τους όρους που απαιτούνται για την αναγνώριση στο άρθρο 1, οι αλλαγές αυτές κοινοποιούνται αμελλητί στην Επιτροπή. Η Επιτροπή αξιολογεί τις κοινοποιηθείσες αλλαγές προκειμένου να διαπιστώσει κατά πόσον η έκθεση εξακολουθεί να παρέχει ακριβή δεδομένα.
   Άρθρο 3
   Η Επιτροπή δύναται να καταργήσει την παρούσα απόφαση σε περίπτωση που αποδειχθεί σαφώς ότι η έκθεση δεν περιλαμβάνει πλέον ακριβή δεδομένα για τους σκοπούς της μέτρησης των εκπομπών αερίων θερμοκηπίου που σχετίζονται με την καλλιέργεια κράμβης η οποία παράγεται στην Κροατία.
   Άρθρο 4
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 18 Μαΐου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 140 της 5.6.2009, σ. 16.
   
      ΠΑΡΑΡΤΗΜΑ
      Εκπομπές αερίων θερμοκηπίου που προέρχονται από την καλλιέργεια κράμβης στην Κροατία:
      
                  Εισροές
               
               
                  Εκπομπές αερίων θερμοκηπίου σε
                  kg ισοδύναμου CO2/ha
               
               
                  Εκπομπές αερίων θερμοκηπίου σε
                  kg ισοδύναμου CO2/τόνοι κράμβης
                  
               
               
                  Εκπομπές αερίων θερμοκηπίου σε
                  g ισοδύναμου CO2/MJ μεθυλεστέρων λιπαρών οξέων (FAME)
               
            
                  Αζωτούχα λιπάσματα
               
               
                  245,7
               
               
                  87,75
               
               
                  3,702
               
            
                  Φωσφορούχα λιπάσματα (P2O5)
               
               
                  25,28
               
               
                  9,028
               
               
                  0,381
               
            
                  Καλιούχα λιπάσματα (K2O)
               
               
                  46,08
               
               
                  16,45
               
               
                  0,694
               
            
                  Σπόροι
               
               
                  2,2
               
               
                  0,785
               
               
                  0,033
               
            
                  Φυτοπροστατευτικά προϊόντα
               
               
                  13,5
               
               
                  4,82
               
               
                  0,203
               
            
                  Πετρέλαιο ντίζελ
               
               
                  219,5
               
               
                  78,39
               
               
                  3,307
               
            
                  Εκπομπές πεδίου N2O
               
               
                  787,4
               
               
                  281,21
               
               
                  11,86
               
            
                  ΣΥΝΟΛΟ
               
               
                  1 339,66 
               
               
                  478,45
               
               
                  20,18